cyanic-selkie/wikianc huggingface dataset:
Bozun əlli çaları (film)
Çəkilişlər
Lakin, sonradan əsas çəkilişlərin başlama vaxtı yenidən dəyişdirilərək 1 dekabr 2013-cü ilə təyin edilmişdi. Çəkilişlər Vankuverin Gestaun rayonunda aparılmışdr. “Grey Enterprises” şirkətinin binası kimi Bentall 5 binasından istifadə olunmuşdu.
Britaniya Kolumbiyası Universitetinin binasında Ananın məzun olduğu Vankuver Vaşinqton Ştat Universiteti səhnələri çəkilmişdi. “Fairmont Hotel” Vankuverdə “Heatman Hotel” səhnələri çəkilmişdi. Filmin çəkilişləri daha sonra “North Shore Studios”da davam etdirilmişdi. Filmin istehsalı rəsmən 21 fevral 2014-cü ildə tamamlanmışdı. Dornan və Consonun birlikdə olduğu səhnələr Vankuverdə 13-19 oktyabr 2014-cü ildə çəkilmişdi.
Film musiqisi
Ceyms film musiqisi albomunun 10 fevral 2015-ci ildə çıxarılacağını bildirmişdi. “The Weeknd” qrupunun ifasında “Earned It” mahnısı albomun ilk sinqlı kimi 24 dekabr 2014-cü ildə çıxarılmışdır. 7 yanvar 2015-ci ild Elli Qoldinqin “Love Me like You Do” mahnısı albomun növbəti sinqlı kimi çıxarılmış və “Billboard Hot 100” hit-paradında üçüncülüyə yüksəlmişdi. Albomun təbliğat sinqlı kimi Sianın ifasında “Salted Wound” mahnısı 27 yanvar 2015-ci ildə çıxarılmışdır. Bu vaxta kimi film musiqisi albomu ABŞ-də 516.000 nüsxə ilə satılmışdı.
Çıxarılması
thumb|right|200px|Ceymi Dornan Bozun əlli çalarının dünya premyerasında, Berlinale 2015 2013-cü ilin fevralında Universal sədri Adam Foqelson filmin “növbəti yayın əvvəlində…çıxarılmağa hazır” olacağını bildirmişdi. Studiya əvvəlcə filmin 1 avqust 2014-cü ildə çıxarılacağını elan etmişdi. Lakin, 2013-cü ilin noyabrında filmin çıxış tarixi 13 fevral 2015-ci il olaraq dəyişdirilmiş və Valentin Günü ilə əlaqələndirilmişdir. “Bozun 50 çaları” ilk dəfə 11 fevral 2015-ci ildə 65-ci Berlin Beynəlxalq Film Festivalında təqdim edilmişdir. Film, 13 fevral 2015-ci ildə bütün ABŞ ərazisində 75 IMAX ekranında yayıma girmişdir. Azərbaycanda, film Berlin premyerasından bir gün sonra 12 fevral 2015-ci ildə təqdim edilmişdir.
Marketinq
25 yanvar 2014-cü ildə, filmin çıxarılmasına bir ildən artıq vaxt qalmış Universal ABŞ-nin beş müxtəlif regionunda üzərində “Cənab Qrey sizi qəbul edəcək” yazılmış posterləri yayımlamışdır. 14 fevral 2014-cü ildə Consonun Anasteyşa rolunda ilk fotosu yayımlanmışdır. 18 iyun 2014-cü ildə filmin rəsmi Twitter hesabında Kristianın ad günü şərəfinə Dornanın Kristian rolunda ilk fotosu yayımlanmışdır.
9 iyul 2014-cü ildə kitabın müəllifi E.L. Ceyms Twitter hesabında filmin ilk treylerinin 24 iyul 2014-cü ildə yayımlanacağını elan etdi. Filmin ilk treylerinin çıxarılmasından beş gün əvvəl müğənni Beyonce öz Instagram hesabında treylerin tizerini paylaşmışdı. 24 iyulda Dornan və Conson “The Today Show” teleproqramının qonağı oldu və burada filmin treylerinin bir hissəsi təqdim edildi; bəzi intim səhnələrin yer aldığı tam treyler həmin gün (filmin çıxarılmasına 200 gün qalmış) internetdə yayımlanmışdır. Treylerdə Beyoncenin “Crazy in Love” mahnısının əvvəlki kollaborator Buts tərəfindən aranjiman edilmiş eksklüziv vseriyasından istifadə olunmuşdur. 24 iyulda təqdim edilən treyler çıxarılmasının ilk həftəsində 36.4 milyon dəfə izlənmişdir. Bu göstərici ilə “Bozun 50 çaları” filminin treyleri oktyabrda “Qisasçılar: Altron Dövrü” filminin ilk treylerinin çıxarılmasına kimi 2014-cü ilin ən çox baxılan treyleri olmuşdur. Lakin, dekabrın ortalarında baxış sayı 93 milyona çatan treyler 2014-cü ilin ən çox izlənən treyleri olmuşdur. Müxtəlif kanallar və veb saytlarda təqdim edildikdən sonra treylerin izlənmə miqdarı 100 milyonu keçmiş və bütün zamanların ən çox izlənilən treyleri olmuşdur. 2015-ci ilin fevralına kimi təkcə YouTubeda treyler 193 milyon dəfədən çox izlənmişdir. Fevralın sonlarına kimi rəsmi treylerin 113 milyon izlənmə rəqəmi də daxil olmaqla “Bozun 50 çaları” ilə bağlı materiallar 329 milyondan çox izlənmişdir. Filmin ikinci treyleri 13 noyabr 2014-cü ildə çıxarılmışdır. Üçüncü treyler isə XLIX Super Boul zamanı, 1 fevral 2015-ci ildə çıxarılmışdır.
Film üçün xüsusi reklam komaniyası keçirilərək, insanlardan onların filmlə maraqlanmaları soruşulmuşdu. Universalın daxili yayım prezidenti Nik Karpou deyir ki, “təşkil etdiyimiz bu kompaniya insanlara filmlə tanış olmağa imkan vermişdir.” ''“Sevgililər üçün mühüm gün olan Valentin günü və Prezident Günü həftəsonu bizim üçün lazım olan mükəmməl fırtına yaratmışdır. Bu tarix lazımlı romantik mühiti formalaşdırmış və marketinq kompaniyamızda mühüm rol oynamışdır”'' deyə o, qeyd edir.
Reytinq və senzura
ABŞ-də filmin NC-17 reytinqi alacağı haqqında müxtəlif şaiyələr yayılmışdı. Studiyalar adətən filmlərin yalnız böyüklər üçün nəzərdə tutulduğunu göstərən NC-17 reytinqindən uzaq qaçırlar, çünki, bu reytinqin gəlir göstəricilərinə təsir etdiyi bilinir. Ssenari müəllifi Marsel filmə NC-17 reytinqinin veriləcəyinin gözlənilən olduğunu dediyi halda, prodüsser De Luka R reytinqdən daha aşağı bir göstərici gözlədiyini bildirmişdir. 5 yanvar 2015-ci ildə filmə R reytinqi verən Amerika Kino Şirkətləri Assosasiyası qərarını “dialoqlar, qeyri-adi hərəkətlər, çılpaq səhnələr və dil xüsusiyyətləri də daxil olmaqla ciddi seksual məzmun”la əlaqələndirmişdir.
30 yanvarda Avstraliya Attestasiya Komissiyası “ciddi seks səhnələri, seksual mövzu və çılpaqlıq”la əlaqədar olaraq filmə MA15+ reytinqi verilmişdir. 2 fevral 2015-ci ildə Britaniya Filmlərin Klassifikasiyası Soveti “ciddi seks” səhnələrini vurğulayaraq filmə 18 sertifikatı vermişdir. Kanadada, Ontario, Manitoba, Alberta və Britaniya Kolumbiyası ərazilərində “şiddət doğuran və seksual səhnələr” qeyd edilməklə OFRS, MFKS, AFR və BKFKO tərəfindən film 18A reytinqi almışdır. Kvebekdə erotizisminə görə film “Régie du cinéma” tərəfindən 16+ kateqoriyası altında yayımlanmışdır. Fransada film 12 reytinqi almışdır. Livanda film NC-21 reytinqi altında yayımlanmışdır. Argentinada film Kino və Audiovizual Sənətlər Milli İnstitutunun SAM16/R reytinqi ilə yayımlanmışdır. Azərbaycanda film 16+ reytinqi ilə yayımlanmışdır.
“Mediada əxlaq” adlı anti-pornoqrafiya baxış qrupu filmə R reytinqinin verilməsinin “ciddi zorakılıq səhnələrinin düzgün qiymətləndirilməməsi"nin nəticəsi olduğunu bildirmiş və "film haqqında valideynlərin düzgün məlumatlandırılmamasını” qeyd etmiş, Amerika Kino Şirkətləri Assosasiyasını filmə NC-17 reytinqi verməməklə seksual zorakırlığa həvəsləndirməkdə günahlandırmışlar.
Malaziyada filmin çıxışı 12 fevral 2015-ci il üçün planlaşdırılsa da, Malaziya Film Senzurası Sovetinin (LPF) filmi “qeyri-təbii” və “sadistik” məzmunlu ekran işi kimi qiymətləndirməsindən sonra filmin yayımı dayandırılmışdır. LPF sədri Əbdül Həlim Əbdül Həmid qeyd etmişdi ki, Bozun 50 çaları “filmdən çox pornoqrafiyadır”. Film həmçinin İndoneziya, Keniya , Rusiyanın Şimali Qafqaz ərazisi , Birləşmiş Ərəb Əmirlikləri , Papua-Yeni Qvineya , Kamboca və Hindistanda qadağan edilmişdir. Film Nigeriyada yayıma girsə də, bir həftədən sonra Milli Film və Video Senzurası Şurası tərəfindən yayımdan çıxarılmışdır. Filmin Çin yayımlarından studiya heç bir gəlir əldə etməmişdir.
Ağbulaq (Oğuz)
Ağbulaq - Azərbaycan Respublikası Oğuz rayonu ərazisində mineral su bulağı. Rayon mərkəzindən 6-7 kilometr şimal-şərqdə, meşəlik ərazidədir. Suyu soyuq, hidrogen-sulfidlidir.
Bozun əlli çaları (film)
Reytinq və senzura
Filippində müxtəlif dini qrupların etirazlarından sonra filmin seks səhnələri kəsilmiş, hətta bundan sonra da film R-18 reytinqi ilə məhdud yayıma buraxılmışdır. Zimbabvedə də film, oxşar şəkildə montaj edilərək yayıma buraxılmışdır. Vyetnamda filmin ümumilikdə iyirmi dəqiqəsi kəsilmiş və heç bir seks səhnəsi saxlanmamışdır. Ananın Kristian tərəfindən kəmərlə döyüldüyü səhnə tamamilə ixtisar edilmişdir.
Əmirdizac (Azərşəhr)
Əmirdizac — İranın Şərqi Azərbaycan ostanının Azərşəhr şəhristanı (Tufarqan) ərazisinə daxil olan kənd.
Bozun əlli çaları (film)
Filmə qarşı kompaniya
28 yanvar 2015-ci ildə Cinsi İstismara Qarşı Milli Mərkəz filmi boykot etməyə çağıran iki petisiya yaradaraq ABŞ-də filmə qarşı kompaniyaya start vermişdir. Onların saytlarına filmin cəmiyyətə mənfi təsir etməsi haqqında 50-dən çox müraciət olunmuşdu. Qeyd edilir ki, ''“Hollivud 50 çaları erotik sevgi hadisəsi kimi təqdim etsə də, əslində bu film qadınlara qarşı cinsi istismar və təcavüzü təbliğ edir. Porno industriya insanlara təlqin edir ki, cinsi təcavüz xoşagələndir. Bozun 50 çaları bu mesajı modelləşdirir və Hollivud kassa gəlirlərindən faydalanır.”'' 7 fevralda artıq petisiyalardan biri 53.000-dən çox imza toplaya bilmişdi.
2 fevralda Miçiqanda bir kişi yerli ''“Celebration! Cinema”''ya müraciət edərək filmin yayıma buraxılmamasını tələb etmişdi. Kişinin müraciətindən sonra kinoteatrın rəhbəri filmin yayıma buraxılmaması tələbini qəbul etmədiyini açıqlamışdı. O qeyd edir ki, ''“Biz 70 ildi ki, bizneslə məşğul oluruq və bu müddət ərzində müxtəlif filmlərin məzmunlarına qarşı şikayətlər olunub, lakin filmlərin senzuradan keçirilməsi bizim işimiz deyil və biz böyük maraq doğuran bir filmi yayımdan çıxara bilmərik. Bu nə bizim nə də cəmiyyətin maraqlarına cavab vermir.”'' Çıxarılmazdan əvvəl film üçün 3.000 bilet satılmış, daha sonra isə bu göstərici 10.000 biletə kimi yüksəlmişdir.
Əmirdizac (Azərşəhr)
Əhalisi
2006-cı il məlumatına görə kənddə 1,018 nəfər yaşayır (188 ailə).
Pireney yarımadası
281x281px|thumb|[[Avropa xəritəsində Pireney yarımadası. İspaniya və Portuqaliya sərhədləri qeyd olunub.]]
Pireney yarımadası (digər adı İberiya yarımadası,, , , , , , , , , ) — Avropanın cənub-qərbində yerləşən və İspaniya, Portuqaliya, Andorra, Cəbəllütariq və Fransa ərazisinin kiçik bir hissəsini əhatə edən yarımada. Şərq və cənub-şərqdən Aralıq dənizi, şimal, qərb və cənub-qərbdən Atlantik okeanı ilə əhatə olunmuşdur. Yarımadanın şimal hissəsi Biskay körfəzinin sahilində yerləşir. Şimal-şərqindən Pireney dağları keçir və yarımadanı Avropanın qalan hissəsindən ayırır. Sahəsinə görə (582 860 km²) Avropada ikinci ən böyük yarımadadır.
Bozun əlli çaları (film)
Filmə qarşı kompaniya
Amerika Ailə Assosasiyası kinoteatrlara filmi yayımlamamaq haqqında çağırış etmişdir: “İronik olan odur ki, filmin əsas qəhrəmanının adı Kristian olsa da, film xristianlığın intimliklə bağlı mövqeyinə tamam ziddir. Bu film münasibət və cinsi həyat haqqında tamamilə qeyri-sağlam fikirlər ifadə edir. “İblisin 50 çaları” adı film üçün daha uyğun olardı. Heç şübhəsiz, film seksuallıqla bağlı mənfi təsir göstərici mesajlara malikdir. Sağlam münasibətlər zamanı tərəflər bir-birinin hissi və fiziki rifahını qorumağa çalışır; bu film isə yalnız cinsi həzz almaq məqsədi ilə tərəf müqabilinə hissi, fiziki və psixoloji zədə vurulmasını təbliğ edir. Biz bütün kinoteatrları belə bir filmi yayımlamamağa çağırırıq.”
Ev üçün buraxılış
8 may 2015-ci ildə Bozun 50 çaları DVD və Blu-ray formatlarında satışa çıxarılmışdır. Blu ray versiyada filmin dərəcələndirilməmiş montaj versiyası təqdim edilmişdi ki, burada da çəkilişin əlavə üç versiyası yer almış və alternativ sonluq göstərilmişdi. Ev üçün buraxılışların təqdim edilməsindən sonra, ABŞ-də film Nielsen VideoScan First Alert hit-paradında birinciliyə qalxaraq iki ardıcıl həftə bu mövqeyini qoruya bilmişdir. .
Gəlir göstəriciləri
$40 milyon büdcəsi olan Bozun 50 çaları filmi 14 fevral 2015-ci il tarixində Şimali Amerikada $166.2 milyon, digər ərazilərdə isə $403.5 milyon, ümumilikdə $569.7 milyon gəlir əldə etmişdir. Bozun 50 çaları 2015-ci ilin dördüncü ən gəlirli filmi, qadın rejissor tərəfindən çəkilmiş üçüncü ən gəlirli film (Kunq-fu Panda 2 və Mamma Mia! filmlərindən sonra) və bütün zamanların ən çox gəlirli dördüncü R-reytinqli filmi olmuşdur.
Filmin biletləri ABŞ-də 11 yanvar 2015-ci ildən satışa çıxarılmışdır. Bilet satışı saytı Fandangonun yaydığı məlumata görə, saytın 15 illik tarixində Bozun 50 çaları ən sürətlə satılan R-reytinqli film olmaqla, hətta Böyük şəhərdə seks 2 filmini də geridə qoymuşdur. Fandangoda sikvel olmayan film üçün ən böyük ilk həftə bilet satışı nəticəsi göstərərək Aclıq oyunları filminin 2012-ci il nəticələrini geridə qoymuşdur. Fandangonun genişlənən bilet satışı siyahısında film yalnız üç filmdən – Alatoran Saqa: Yeni Ay, Harri Potter və Ölüm Hədiyyələri. II Hissə və Aclıq oyunları filmlərindən geriyə qalaraq dördüncü yerdə qərarlaşmışdır. İzləyici tələblərini nəzərə alan ABŞ kinoteatrları filmin yayım müddətini artırmışdır. Filmin yayıma girməsinə bir həftə qalmış bəzi kassa analizçiləri dördüncü açılış günü üçün $60 milyondan çox, Box Office Mojo isə $100 milyondan çox mümkün gəlir haqqında ehtimallarını bildirmişlər.
ABŞ-dən kənarda Bozun 50 çaları 39 marketdə 4.5 milyondan çox əvvəlcədən satış nəticəsi göstərmişdir. Birləşmiş Krallıqda çıxışdan əvvəl £1.3 milyon ($1.9 milyon) dəyərində bilet satılmışdı. Çıxarılmasından sonra film aşağıdakılar da daxil olmala bir neçə rekord qırmışdır:
ABŞ və Kanadada
Bozun 50 çaları ABŞ və Kanadada ən çox gəlir gətirmiş seks filmi, 2015-ci ilin yeddinci ən gəlirli filmi və bütün zamanların dördüncü ən gəlirli romantik filmi olmuşdur. ABŞ və Kanadada film 12 fevral 2015-ci ildə, Kinqsmen:Məxfi xidmət filmi ilə eyni vaxtda 2830 kinoteatrda yayıma girmiş, növbəti gün isə kinoteatr sayı 3646 çataraq ən geniş R-reytinqli açılış kimi qeyd edilmiş ("Dəlisov Maks:Qəzəb Yolu" filmi tərəfindən bu nəticə geridə qoyulub) , bütün zamanların üçüncü ən böyük R-reytinqli açılışı olmuşdur. Cümə axşamı göstərilərindən $8.6 milyon gəlir əldə edən Bozun 50 çaları, fevralın ən yüksək gəlirli gecəyarısı yayımı, həmçinin ikinci ən gəlirli R-reytinqli film (Subaylıq qonaqlığı: II hissə filmindən sonra) olmuşdur. Açılış günü 3646 kinoteatrdan $30.2 milton gəlir (cümə axşamı yayımı da daxil olmaqla) əldə edən film ən böyük fevral açılışı kimi rekord nəticəyə nail olmuş (əvvəl bu rekord İsanın əziyyətləri filminə aid idi) və dördüncü ən çox gəlirli R-reytinqli film kimi qeyd edilmişdir. Ənənəvi üç günlük açılış dövründə $85.1 milyon gəlir əldə edən film kassa göstəricilərinə görə birinci olmaqla fevralda ən böyük həftəsonu açılışına görə rekord nəticə əldə etmişdir (əvvəl bu rekord Məsihin əziyyətləri filminə aid idi). Açılış günü izləyicilərin 82%-i, Valentin günü isə 68%-ı qadınlardan ibarət olmuşdur.
İkinci həftəsonunda filmin gəlirləri 74% azalaraq $22.26 milyona düşmüşdür ki, bu da 3000+ kinoteatrda yayıma girən film üçün ikinci ən böyük nəticə düşüşü olmuş (Cümə, 13-ü filmindən sonra), 3.500+ kinoteatrda yayıma girən film üçün ən böyük nəticə olmuşdur. Bozun 50 çaları 3.000-dən artıq kinoteatrda yayımlanan və gəlir nəticələri 70% aşağı düşən səkkizinci film olmuşdur. Film iki həftəsonu kassa göstəricilərinə görə birinci olmuş, daha sonra isə dördüncü yerə enərək yerini “Fokus” filminə vermişdir.
Digər ərazilərdə
ABŞ və Kanadadan kənarda kassa analitikləri filmin açılışda $158 milyon gəlir gətirəcəyini təxmin edirdilər. Dörd ölkədə çərşənbə günü, 11 fevral 2015-ci ildə yayıma girən film açılış günü $3.7 milyon gəlir gətirmişdir. Otuz dörddən çox ölkədə 12 fevralda yayıma girən film iki gün ərzində $28.6 milyon gəlir gətirmişdir. Film 25 marketdə Universalın ən gəlirli filmi kimi rekord nəticəyə nail olmuş, 34 ərazidə isə ən gəlirli R-reytinqli film olmuşdur. 15 fevralda yayıma girdiyi 58 ölkədən $156 milyon gəlir gətirən film, həmin ölkələrdən 54-də No.1 olmuş, həmçinin həmin ölkələrdə ən böyük gəlirli R-reytinqli film, 2015-ci ilin üçüncü ən böyük gəlirli filmi və Universalın bütün zamanlarda üçüncü ən böyük həftəsonu açılışı olmuşdur. Bozun 50 çaları 13 marketdə bütün zamanların ən böyük açılışı, 30 marketdə Universalın ən böyük həftəsonu açılışı və 31 marketdə ən böyük R-reytinqli film açılışı olmuşdur.
ABŞ-dən kənarda ən böyük açılış gəliri nəticəsi Birləşmiş Krallıq, İrlandiya və Maltada qeydə alınmış, bu ərazilərdən film £13.55 milyon ($20.8 milyon) gəlir əldə edərək, 18-reytinqli film üçün ən böyük debüt və sikvel olmayan film üçün ikinci (Mən əfsanəyəm filmindən sonra) ən böyük açılış həftəsi gəliri nəticəsi əldə etmişdir. Çıxışından cəmi on gün sonra Bozun 50 çaları bütün zamanların ən gəlirli 18-reytinqli filmi olmuşdur. Film ardıcıl olaraq BK-da kassa göstəricilərinə görə birinci yerdə olmuşdur. Digər böyük açılışlara Almaniya ($14.1 milyon), Fransa ($12.3 milyon), Rusiya ($11 milyon), İtaliya ($10.1 milyon), İspaniya ($8.7 milyon), Braziliya ($8.3 milyon), Meksika ($8.1 milyon) və Avstraliya ($8 milyon) daxildir. Yaponiyada uğursuzluqla üzləşmiş film açılış həftəsində $682,000 gəlirlə No. 5 olmuş, növbəti həftə isə top 10-u tərk etmişdir. “The Hollywood Reporter ” Yaponiyada filmin uğursuz olmasının səbəblərini izah edərkən “kitabın yapon dilinə tərcüməsinin yubanması, çıxış üçün pis vaxtın seçilməsi, R-15 reytinqinə körə filmin yenidən montaj edilərək seks səhnələrinin ixtisar olunması”nı əsas göstərir.
Şimali Amerikadan kənarda üç həftə ardıcıl olaraq kassa gəlirlərinə görə birinciliyi saxlayan Bozun 50 çaları yalnız dördüncü həftədə “Warner Bros.”-in “Yupiterin yüksəlişi” filmi tərəfindən birincilikdən uzaqlaşdırılmışdır. Bozun 50 çaları “Universal Pictures”in istehsal etdiyi bütün zamanların ən gəlirli R-reytinqli dilmi olmuş (Ted filminin rekordunu qıraraq), eyni zamanda 14 ölkədə “Universal Pictures”in ən gəlirli filmi, həmçinin “Universal Pictures”in bütün zamanlar üzrə ən gəlirli yeddinci filmi (Yura dövrü parkı, Yaramaz mən 2, Forsaj 7, Forsaj 6, Mamma Mia! və Forsaj 5 filmlərindən sonra) olmuşdur. Yekun nəticəyə görə filmin ən böyük gəlirləri Birləşmiş Krallıq, İrlandiya və Malta ($51.6 milyon), Almaniya ($43.7 milyon), Braziliya, ($31.3 milyon), Fransa ($29.5 milyon) və İspaniyadan ($22.6 milyon) olmuşdur.
Tənqidçilərin mövqeyi
Kino aqqreqatoru “Metacritic” 46 tənqidçinin “qarışıq və ya orta” rəyi əsasında filmə 100 baldan 46 bal verir. Digər aqqreqator “Rotten Tomatoes” isə 213 rəy əsasında filmə 25% çürük reytinqi verir və 4.2/10 balla qiymətləndirir. Saytın ortaq fikrində deyilir ki, “Baxmayaraq ki, eyni dövrdə istehsal edilmiş filmlərlə müqayisədə Bozun 50 çaları yaradıcılıq baxımından daha yaxşı təmin olunub, filmi daha az məmnunedici saymaq olar.” “CinemaScore”da açılış həftəsonu aparılmış sorğu nəticəsində, izləyicilər filmə F şkalası üzrə maksimum A+ dərəcəsindən C+ dərəcəsi vermişlər.
“USA Today”dən Klaudiya Puiq qeyd edir ki, “dialoqlar gülməli, hadisələrin inkişafı zəif, performanslar isə bir not üzrə köklənmişdir.” “The Seattle Times”dan Moira Makdonald yazır ki, ''“Bozun 50 çaları filmi eyni adlı kitab qədər pis alınmayıb. Lakin, o qədər böyük film olduğunu da demək olmaz.” “We Got This Covered ” tənqidçisi Ayzek Feldberq fili beş ulduzdan bir ulduz yarımla qiymətləndirir və deyir ki, “sanki ekranda iki fərqli filmin üstünlük uğrunda mübarizə aparmasının şahidi oluruq: onlardan biri hissi və özünəməxsus stili olan romatik film, digəri isə axmaq şəkildə Arlekini canlandırmağa çalışan filmdir. Təəssüf ki, sonda ikinci film daha üstün görünür.” “The Guardian”ın əsas film tənqidçisi Piter Bredşou filmə beş ulduzdan bir ulduz verir və onu günümüzün “sabun romantikası ilə bəzədilmiş”…”ən nəfis və zövqlü şəkildə erotic sadomzoxizm təsviri”'' adlandırır. “The New York Times”dan A.O.Skott filmi “qorxunc” adlandırır, lakin qeyd edir ki, “özünü yaxşı hiss eləmək, əylənmək, gülmək, fikrini yayındırmaq və ya sadəcə kimisə cəzalandırmaq üçün bu əla bir filmdir.”
Bir çox tənqidçilər “Bozun 50 çaları” ilə Adrian Linin ikonik “9½ həftə” filmi arasında bənzərliklərin olduğunu qeyd edirlər. Hər iki filmdə hadisələr sadomazoxist hisslər ətrafında inkişaf edir və hər iki film ədəbi əsərin ekran adaptasiyasıdır.
Pornoqrafik adaptasiya iddiası
2012-ci ilin iyununda pornoqrafik film şirkəti “Smash Pictures” 50 çalar trilogiyası əsasında “Bozun 50 çaları: XXX adaptasiyası” adlı porno filmlər seriyası istehsal edəcəyini açıqladı. Porno filmin 10 yanvar 2013-cü ildə çıxarılacağı elan edildi. 2012-ci ilin noyabrında 50 çalar trilogiyasına daxil olan filmlərin adaptasiya hüququnu əldə edən Universal studiyası “Smash Pictures”ə qarşı məhkəmə iddiası qaldıraraq, porno filmin parodiya kimi çəkilmədiyini, məhz romanın müstəqil adaptasiyası olduğunu, “Bozun 50 çaları” və “Zülmətin 50 çaları” romanlarından xüsusi süjet elementlərinin istifadə olunmasını əsas gətirdi.
Qaldırılmış məhkəmə iddiasında pronofilmin yayılmasının qadağan edilməsi və bütün növ gəlirlərin qarşısının alınması tələb edilir, bildirilirdi ki, “tez və keyfiyyətsiz istehsal olunmuş porno film izləyicilərdə mənfi fikir formalaşdırmaqla Universal tərəfindən gələcəkdə istehsal olunacaq filmlərin nüfuzuna pis təsir edə bilər.” Bu iddiaya cavab olaraq “Smash Pictures” bildirmişdi ki, 50 çalar materiallarının böyük hissəsi və ya hamısı ilk öncə Alatoran fan ədəbiyyatı kimi müxtəlif saytlar vasitəsi ilə yayılaraq açıq ictimai istifadəyə verilmişdi. “Smash Pictures” vəkili qeyd edir ki, kitabın federal müəllif hüquqları qeydiyyatı “düzgün aparılmayıb və heç bir hüquqi əhəmiyyəti yoxdur” və “kitab əsasında porno filmin istehsalı hüəllif və ticari hüquqların pozulması kimi qiymətləndirilə bilməz.” Naməlum məbləğdə qarşılıq aldıqdan sonra iddia qapadılmış və “Smash Pictures” gələcəkdə bu mövzuda heç bir film istehsal etməyəcəyini bildirmişdi.
Davamı
2015-ci ilin aprelində “The Hollywood Reporter” məlumat yaydı ki, E.L.Ceymsin həyat yoldaşı Niall Leonard ona filmin davamı olacaq iki film üçün ssenari yazılmasını qadağan edib. Həmin ay Las-Veqasda keçirilən “2015 Universal CinemaCon“da Universal studiyası iki filmin çıxış vaxtını elan edərək, “Zülmətin 50 çaları” filminin 10 fevral 2017-ci ildə, “Azadlığın 50 çaları” filminin isə 9 fevral 2018-ci ildə çıxarılacağını elan etdi. Lakin, sikvel filmlərdə Sem Teylor-Consonu rejissor kimi görmək mümkün olmayacaq.
OR elementi
OR elementi məntiqi ayrılmanı yerinə yetirən rəqəmli məntiq elementidir.Əgər bir və ya hər iki giriş maxsimum 1 olarsa,nəticədə çıxış maxsimum 1 alınar.Əgər heç bir giriş maxsimum qiymət almazsa,nəticədə çıxış minimum-0 alınar.
Simvollar
OR elementi üçün 3 simvol var: Alman(GNSI və "hərbi") simvolu, IEC simvolu və DIN simvolu.
Alternativlər
Əgər heç bir müəyyən OR elementləri mümkün deyilsə,aşağıdakı şəkildə göstərilən konfiqurasiyada NAND və ya NOR elementlərindən istifadə edilə bilər.İstənilən məntiqi element NAND və ya NOR elementlərinin birləşməsindən hazırlana bilər.
Xarici keçidlər
OR elementi
Parnaiba çayı
Parnaiba — Braziliyanın şimal-şərqindən axan çay. Çayın uzunluğu 1450 km təşkil edir. Öz başlanğıcını Braziliya öndağlığından götürür. Mənbəyi Şapada-das-Manqabeyras dağıdır. Yuxarı axarlarda astanalar müşahidə edilir. Parnaiba düzənliyinə keçdikdən sonra isə gəmiçilik üçün yararlıdır (Terezina şəhərindən okean sahilinə qədər).
Sofyan Fequli
Sofyan Fequli (26 dekabr 1989, Levallua-Perre, Fransa) — əlcəzairli futbolçu, "Qalatasaray" futbol klubunun və Əlcəzair millisinin yarımmüdafiəçisi.
Daş adalar qövsü
Daş adalar qövsü Xəzər dənizində yerləşən adalar qrupu. Qövsdə irili-xırdalı 10-a (8) yaxın ada var. Bunlardan Daxili daş və Orta daş adaları iriliklərinə görə fərqlənir. Orta daş adası Daxili daş adasından 2,4 km cənubda yerləşir. Qövs "S-vari" quruluşa malik olub simaldan cənuba doğru uzanır. Burada qövs sualtı adalar vasitəsilə bir-birinə birləşir. Sahilə yaxınlığı ilə səciyələnir. Şimaldan cənuba uzanması onlara təbii dalğaqıran rolu oynamağa imkan verir. Tektonik məşəlli olmasıla səciyyəvidir. Uzun ensiz formaya malikdirlər. Bakı arxipelaqına aiddir.
Flora Faunası
Xəzər suitisiə rast gəlmək olur. Dəniz quşlar (Qağayı, Fitçi cürə) burda yuva qurur. Sularında Nərəkimilər, kilkə və s. balıq növlərinə rast gəlmək olar. Sahilləri yosunlarla zəngindir.
Turqutlar
Tarixi
Bəzi qaynaqlara görə anlamı yer, yurd, durulan, yaşanılan yer, ömür, yaşam ya da ömürlü, durucu, uzun yaşamlı mənalarına gəldiyi bildirilən Turqut adı, bəzi lüğətlərdə bəldə, məkan, məskən olaraq yer alır.
Tarix səhnəsində Turqut, Turgavut, Turud, Turagut, Tourout, Torgut, Turqutoğulları, Turqutlu kimi isimlərlə gördüyümüz el ya da ellər haqqında çeşidli söz-savlar ortaya atılmaqdadır. Bir görüşə görə Turqut boyundan (Turgot) qərbə köç edərək Anadoluya yerləşənlər Kalmıklardır (Kalmuklar). Monqollar bunları (Turqutları) “Xas Monqol” saymazlar. Onlara görə Turqut boyu, Monqollaşmış Türklərdirlər.
Faruk Sümərin tanımlaması isə bu görüşün əksi yönündədir:
“Kalmuk=Kalmak” deyilən qövm həqiqi Monqollar olub ünləri daha Əmir Teymur dönəmində Mavəraünnəhrə qədər çatmışdı. Kalmıklar Buddist idilər. Kalmıkların batıya gələnlərinin çoğunu Torgut (Turqut) adlı Monqol boyu təşkil edirdi. Torgutlar və ya Kalmıklar əski müttəfikləri olan Monqol boyunun sıxışdırması üzərinə qərbə köç etdilər. Önlərinə çıkan qövmləri yernilgiyer uğratıp Yayıka kadar gəldilər və Harizmə akınlara başladılar”
Bir diplomat olan Eugənə Schuylər "Türkistan" isimli əsərində, Turqutlardan söz edir. Faruk Sümərin görüşünü qismən dəstəkləyern müəllif, onların Monqol boyundan olduğunu söylərir:
“Çingiz xanın xələfləri ilə apardığı hakimiyert mücadələləri sırasında Cungarya (Yarış Ovası) üç kuvvətli Monqol kabilələrinin savaş alanıydı. Bunlar, Çuraslar (Çoros), Hoşutlar və (Turgot)Turqutlardı”.
“Kalmuklar, hala Turqutlar adıyla yaşadıkları Kunges və Təkəsdəki mükəmməl otlaqlara yerləşmələrinə izin verildi. Bunlar köçəri bir həyat sürərlər. Sığır və at bəsləyirlər. Əkinçi olmuşdular. Kunges və Keş vadiləri son əsrin başında Aşağı İtildən dönən Kalmık qəbilələrinin törəmələri olan Turqutlar tərəfindən məskun edilməktədir. Turqutlar tərəfindən məskun edilən Kungəs vadisi, sürülər için çox uyğun deyildir. Zirai otlaq bol olmasına rəğmən yayları çox sıcak olur, qışda isə qar çox dərindir. Turqutların qışlaqları Kungəs və Keşin arasındaki dağlardır.”
Başınağacı
—  aləminin  dəstəsinin  fəsiləsinə aid bitki cinsi.
Azərbaycanda yabanı halda 3 növü yayılıb, təbabətdə adi başınağacı (Viburnum opulus) istifadə edilir.
Adi başınağacı – yaşıltəhər, qonur – boz rəngdə qabıqlı gövdəyə malik koldur. Qarşı-qarşıya düzülmüş, yumurtaşəkilli, kənarı iri dişli yarpaqları vardır. Çiçəkləri ağdır, çətir formada yerləşir. Al qırmızı rəngli yumurtavari – girdə formada bir çəyirdəkli yeməli meyvələri var. Bitki may – iyun aylarında çiçəkləyir, meyvələri avqust – sentyabrda yetişir.
Başınağacı Azərbaycanda Böyük və Kiçik Qafaqzın meşəliklərində və Talışda – ovalıqdan başlayaraq orta dağ qurşağına kimi geniş yayılıb. Ona daha çox meşələrdə, çayların kənarında və kolluqlarda rast gəlinir. Bundan əlavə – bağlarda, parklarda bəzək bitkisi kimi də becərilir.
Başınağacının meyvələrindən daha çox istifadə edilir. Meyvələrini tamam yetişəndə toplayır, onlardan həm təzə-tər, həm də xüsusi quruducularda qurudub istifadə edirlər.
Elmi təbabətdə başınağacının qabıqlarından sulu dəmləmə, bişirmə və duru ekstrakt formada preparatlar hazırlayıb, daxili qanaxmalarda, eləcə də uşaqlıq və mədə-bağırsaq qanaxmalarında qankəsici dərman kimi işlədilir.
Ağbulaq (Qobustan)
Ağbulaq - Azərbaycan Respublikası Qobustan rayonu ərazisində mineral su bulağı. Ceyrankeçməz çayının dərəsində, Mərəzə qəsəbəsi yaxınlığındadır. Suyu soyuq, kükürdlüdür.
Teosofiya
Teosofiya (yun. θεοσοφία – ilahi müdriklik) – hər şeyin həqiqi mahiyyətinin açılması üçün zəruri olan mistik Tanrı biliciliyi və Tanrının duyulması haqqında təlimdir. Həm də Teosofiya insan ruhunun mütləq qüvvə (tanrı) ilə birləşdiyini və bilavasitə o dünya ilə əlaqə qurmağın mümkünlüyünü iddia edən sinkretik (birləşdirici) dini-mistik təlimdir.
Tarixi
Tədqiqatçıların fikrincə "teosofiya" məfhumu hələ II əsrdən başlayaraq görkəmli Roma filosofu Plotinin müəllimi, məşhur filosof Ammonim Sakkas irəli sürmüşdür. Bütün dinləri vahid universal prinsiplər və əbədi həqiqətlərlə əsaslandıran ümumi əxlaq sistemi altında birləşdirməyə çalışan filosof qurduğu fəlsəfi sistemi belə adlandırmışdır. Lakin teosofiyanın tarixi köklərinin Uzaq Şərqə və xüsusilə də Upanişad, Veda mətnlərinin formalaşdığı Hindistana gedib çıxdığını deyənlər də vardır.
XIX əsrin sonlarında bu dini-mistik təlimə zadəgan rus qadını, yazıçısı-filosof Yelena Petrovna Blavatskaya əlavələr etmiş və onu nisbətən fərqli formaya salmışdır.
thumb|250px|[[Yelena Blavatskaya]]
Əqidəsi
Onun təqdim etdiyi teosof təliminin əsasında Brahmanizm, hinduizm və Buddizmin dini-fəlsəfi konsepsiyalarının, həmçinin okkultik və qnostik elementlərin təsiri müşahidə edilmişdir. Təşkilat rəhbərləri dinlərin tarixi formalarını nəzərə almayaraq, bütün dini rəmzlərdəki gizli mənalarında oxşarlıq axtarmaq mövqeyindən çıxış edərək, müxtəlif inancları birləşdirib ehkamlarla bağlı olmayan universal din yaratmağa çalışmışdılar.
Ümumiyyətlə, teosofiya gizli universal doktrina ideyasına əsaslanır və öz mövcudiyyətini onun tədqiqi ilə bağlayırdı. Bu doktrinanın əsası ondan ibarətdir ki, təməl həqiqətlər və dəyərlər kainatda universaldı və bütün dinlər bu universal idrakın müxtəlif təzahürləridir. Teosoflar səmavi dinlərdə olduğu kimi Tanrının varlığına inanmırlar. Panteistlər kimi var olan hər şeyin Tanrı olduğunu bildirirlər. Onlara görə, mövcud olan bütün varlıq birdir. İndividuallıq yoxdur. Ona görə də edilən dualar müəyyən bir obyekt üçün nəzərdə tutulmur. Onlar inanırlar ki, bəşəriyyət təkamülünü ən ibtidai məxluqlardan başlamışdır. Sonda insan simasına döndükdən sonra yenidən təkamülün ən ibtidai və aşağı formasına qayıtmayacaqlar.
Blavatskaya və Olkott 1879-cu ildə Hindistana gedərək Adyar şəhərində cəmiyyətin mərkəzi qərargahını açmışdılar. Bu köçü Nyu-Yorkda üzləşilən maliyyə çətinlikləri və Olkottun kolonial iqtisadi sərmayəyə can atması ilə də izah edənlər var.
Seylon adasına gələn Blavatskaya burada üsyan qaldıran buddistləri müdafiə etməklə müstəmləkəçi dairələrlə əlaqələrini çətinləşdirsə də, Teosof cəmiyyətinin fəaliyyəti Seylondakı yerli buddist icmaları tərəfindən dəstəklənmişdir.
1891-ci ilin may ayında Blavatskayanın vəfatından sonra Teosof cəmiyyətinə rəhbərlik uğrunda Olkott və keçmiş köməkçisi U.Cac arasında mübarizə başlanmışdı. Nəticədə Cac Teosof cəmiyyətinin Amerika filialını ayıraraq onu "Amerika teosof cəmiyyəti" adlı müstəqil təşkilata çevirmişdi. Teosof cəmiyyətinin Avropadakı filialında isə qalmaqallar davam edirdi. Bir müddət sonra H.Olkott səhhətinin pisləşdiyini hiss edərək, öz varisi kimi cəmiyyətin prezidenti vəzifəsinə Anna Bezantı təyin etmişdi. Anna Bezant prezident olduqdan sonra Teosof cəmiyyətini dünyanın ən görkəmli dini-sosial cərəyanına çevirəcəyinə söz versə də, təşkilat tədricən elmi-fəlsəfi mahiyyətini itirmiş və çətin ayinləri, geyim və bəzəkləri olan teatr şousunu xatırlatmağa başlamışdı. Bundan başqa daxili ziddiyyətlər və təşkilatın rəhbərləri arasında daimi didişmələr nəticəsində Teosof cəmiyyəti müxtəlif müstəqil təşkilatlara parçalandı.
Nasistlər Teosof cəmiyyətinin Almaniyada və işğal etdikləri digər Avropa ölkələrindəki filiallarını məhv etmişdilər. İkinci dünya müharibəsindən sonra bərpa olunan təşkilatın fəaliyyəti hazırda, əsasən, vaizlik, maarifçilik sahəsini əhatə edir.
Crataegus boyntonii
—  aləminin  dəstəsinin  fəsiləsinin  cinsinə aid bitki növü.
Sofo Gelovani
Sofo Gelovani Nodiko Tatişvili ilə birlikdə 2013 Avroviziya Mahnı Müsabiqəsində Gürcüstanı "Waterfall" mahnısı ilə təmsil edib və Gürcüstana 15-ci yeri qazandırıb.
Eupatorium griseum
Eupatorium griseum Eupatorium griseum
Crataegus brachyacantha
—  aləminin  dəstəsinin  fəsiləsinin  cinsinə aid bitki növü.
Poladtuğay
Poladtuğay — Azərbaycan Respublikasının Sabirabad rayonunun inzibati ərazi vahidində kənd. Kür çayının sahilində, Muğan düzündədir.
Etimologiyası
Oykonim polad (poladlı tayfasının ixtisar olunmuş variantı) və tuğay (çaykənarı meşəlik) komponentlərindən düzəlib, "poladlılara məxsus meşəlik" mənasındadır. Meşə salındığı ərazinin adını daşıyır.
Aleksandr Yevinov
Aleksandr Aleksandroviç Yevinov — Rusiya Peşəkar Futbol Liqası təmsilçilərindən olan Çertanovo-2 Moskva klubunda müdafiəçi kimi çıxış edən Rusiyalı peşəkar futbolçudur.
Karyerası
Yevinov öz peşəkar karyerasında debütünü 3 avqust 2018-ci ildə Çertanovo-2 Moskva klubu ilə Rusiya Peşəkar Futbol Liqasında Tekstilşik İvanovo klubuna qarşı oyunda etmişdir.
Hacı Abbas Agah
Hacı Abbas Hacı Məhərrəm oğlu Hüseynov — şair, II gildiya tacir.
Həyatı
Hacı Abbas Hacı Məhərrəm oğlu 1841-ci ildə Şuşa şəhərində anadan olmuşdu. İbtidai təhsilini atasından almışdı. Sonra mədrəsə də təhsilini davam etdirmişdi. Ticarətə məşğul olmuş, II gildiya dərəcəsini almışdı.
O, 1892-ci ildə vafat edib.
Əli adlı oğlu vardı. Oda Mühərrir təxəllüsü ilə şeir yazmışdı.
Cuğa qalası
Cuğa qalası - Əlincəçayın sahilində yerləşən XI əsrə aid qala.
Nodiko Tatişvili
Nodiko "Nodar" Tatişvili (Gürcücə: ნოდიკო "ნოდარ" თათიშვილი) — 5 noyabr 1986-cı ildə anadan olan gürcü müğənni.
Nodiko Tatişvili Sofo Qelovani ilə birlikdə 2013 Avroviziya Mahnı Müsabiqəsində Gürcüstanı "Waterfall" mahnısı ilə təmsil edib və Gürcüstana 15-ci yeri qazandırıb.
Pik saatı (film, 1998)
Pik saatı — 1998-ci ildə Brett Ratner tərəfindən çəkilən ABŞ filmidir. Filmin distribüteri New Line Cinema kompaniyasıdır. Filmin kostyum üzrə rəssamı Şeren Devisdir.
Məzmun
Honq Konqun Britaniya hakimiyyəti altında qaldığı son illər. Müfəttiş Li mafiya başçısı Cuntaonun qarşısını almaq niyyətindədir. Cuntaonun adamı Senq qaçmağa nail olsa da, oğurladığı bir çox sərvətlər Müfəttiş Linin sayəsində hökumətə geri qaytarılır. Bu uğura görə Çin Konsulu Solon Han və Britaniya polislərinin müfəttişi Tomas Qriffin Lini təbrik edir. Solon Han ABŞ-də yeni diplomatik vəzifəsini yerinə yetirmək üçün Los-Anceles şəhərinə yola düşür, lakin bu müddətdə gözlənilmədən Cuntaoya işləyən Senqin sayəsində Hanın qızı Su Yunq ilk məktəb günü ərəfəsində girov götürülür.
Su Yunqu qaçıranlar Solon Handan böyük miqdarda pul tələb edirlər. Bu səbəbdən FTB bu mafiyanı tapmaq məqsədilə ən yaxşı polislər axtarmağa başlayır, lakin Han bu işin öhtəsindən yalnız peşəkar polisin yetirəcəyini bilərək dostu Müfəttiş Lini Honq Konqdan ABŞ-yə dəvət edir. Bu müddətdə isə FTB-də çalışan ən yaxşı polislərdən birini tapır. Həmin polis isə çox da peşəkar olmayan Ceyms Karterdir. Ceyms Karter Li ilə Beynəlxalq Los-Anceles Aeroportunda qarşılaşır. Bir müddət sonra iki polis birlikdə axtarışa başlayır. Bu zaman onlar arasında çoxlu macəralar baş verir.
Bu müddətdə konsulluq, banda heyətinin təklif etdiyi $50 milyon dollar pul ilə razılaşır. Bir müddət sonra Karter və Li Çin məhəlləsində yerləşən restoranların birində nahar edən zaman onlar banda heyətinin burada olduğunu bilərək, onlarla mübarizə aparırlar, lakin mafiya başçısı və dəstəsi buradan qaçmağa nail olurlar. FTB isə Karter ilə Lini, polis heyətinin işinə mane olduqlarına görə vəzifələrindən uzaqlaşdırırlar. Li ABŞ-ni tərk edən zaman onu yerinə yetirəcəyi vəzifəyə döndərmək üçün Karter Liyə israr edir və məqsədinə nail olur. Karter və Li düşünürlər ki, mafiya başçısı Cuntao Tomas Qriffindir və Solon Hanın qızını məhz o oğurlayıb.
Bir müddət sonra onlar Çin mədəniyyətinə aid nümunələr nümayiş etdirilən "Los Angeles Convention Center" adlı sərgiyə qonaq kimi dəvət edilirlər. Bu zaman Li sərgidə iştirak edən Tomas Qriffinə gözlənilmədən Cuntao adı ilə çağırır və Tomas Cuntao olduğunu bildirərək, onları Su Yunqun jiletinə bağlanılan bombanı partlatmaq ilə hədələyir. Atış zamanı Karter Su Yunqu tapır və kömək üçün Los-Anceles Polis Departamentində bomba üzrə mütəxəssis olan müfəttiş Tanya Consonu çağırır. Tanya bombanı zərərləşdirməyi bacarır və Su Yunqun jiletindən çıxarılır. Bu ərəfədə Karter və Senq arasında atışma baş verir. Mübarizənin sonunda atış əsnasında Karter Seni öldürməyə nail olur. Tomas Qriffin isə pullar olan çantanı götürərək binanı tərk etmək istəyir, lakin bu zaman Li ona mane olur. Çantadakı pullar bina zalına dağılır və Tomas fontanın üzərinə düşərək ölür. Li isə Karterin sayəsində qırmızı rəngdən ibarət olan bayrağın üzərinə düşür. Artıq Solon Hanın qızı Su Yunq onun yanına geri qaytarılmışdır. Konsulluq Karter və Lini dincəlmək üçün Honq Konqa göndərir.
Səda Əl Şimal (qəzet)
Səda Əl Şimal (qəzet) — siyasi qəzet.
Haqqında
"Səda Əl Şimal" qəzeti həftəlik ərəb dilində çap edilən siyasi qəzet olmuşdur. Lakin qəzetdə daşınmaz əmlak sənədi ilə bağlı elanlar türk dilində çap edilirdi. İlk sayı 1951-ci il fevralın 6-sında işıq üzü görmüşdür. Qəzetin sahibi sahibi və baş yazarı Maruf Əl Arif, məsul rəhbəri isə vəkil Burhan Əl Tikriti idi. "Səda Əl Şimal" qəzeti Kərkük bələdiyyə mətbəəsində çap edilirdi. Qəzetin 1951-ci il mayın 20-si 13-cü sayı çap edildikdən sonra Bağdada köçmüşdür.
Yaşılyurd QVK
Yaşılyurd Qadın Voleybol Klubu — İstanbul şəhərində fəaliyyət göstərən "Yaşılyurd" idman klubunun qadın voleybol şöbəsidir. Komanda Acıbadem Qadınlararası Voleybol 1. Liqasında mübarizə aparır. Ev oyunlarını "Yaşılyurd" idman sarayında oynayır.
Tarixi
Yaşılyurd qadın voleybol komandası 1956-cı ildə yaradılmışdır. 2012-ci ildən Bakırköy Bələdiyyəsinin komandaya sponsorluğundan sonra Bakırköy Bələdiyyəsi Yaşılyurd İdman Klubu Qadın Voleybol Komandası adını almışdı. Komanda Türkiyəni dörd dəfə avrokuboklarda təmsil edə bilmişdi. Yaşılyurd 2013-14 sezonunda Türkiyə Qadınlararası Voleybol Çempionatında liqanın normal mövsümünü səkkizinci bitirərək pley-offa yüksəlmişdi. Burada Vakıfbank Günəş Sığortaya iki matçda da uduzan komanda liqadakı səkkizinciliyini təsdiqləmişdi.
Heyəti
2013-14 mövsümü üçün
Çəmən taxtabitisi
Çəmən taxtabitisi — Buğumayaqlılar tipinin Yarımsərtqanadlılar və ya Taxtabitilər   dəstəsinə aid olan növ.
Biologiyası
Çəmən taxtabitisi əsas yem otlarına zərər verir. Qorxulu zərərverici hesab olunur. Çəmən taxtabitisinin bədəni uzunsov dairəvi olub, üzəri batıq nöqtələrlə örtülüdür. Bığcıqları bədəndən qısadır. İkinci buğumun sonu bir qədər yoğunlaşmışdır. Bədəninin rəngi çox dəyişkən olub, yaşılımtıl-sarıdan tutqun bozumtul rəngə qədər dəyişməklə üstündə qırmızımtıl və ya qəhvəyi ləkələr olur. Bel qabağı üzərində 4, başın üzərində isə 3 tutqun xətt vardır. Bədəninin uzunluğu 5–7,5 mm-dir. Bu taxtabitilərin yumurtası 1 mm uzunluğunda olub, bardaqşəkillidir. Üst tərəfində qapaqcığı vardır. Yumurtaları bitkinin gövdəsi və ya toxuması içərisində elə qoyurlar ki, qapaqcıq həmişə xaricdə qalır. Bu növ yetkin formada tökülmüş xəzlərin, bitki qalıqlarının və ağac qalıqlarının altında qışlayır. Çəmən taxtabitisi erkən yazda (aprelin əvvəllərində) digər taxtabitilər kimi qışlama yerindən çıxır. Çəmən taxtabitisi müxtəlif növ bitkilərlə qidalanır. O, tarla bitkilərindən xaşıya, qara yoncaya, kartofa, çuğundura, noxuda, bağ bitkilərindən əriyə, almaya, armuda, çiyələyə, bostan bitkilərindən xiyara, gül kələmə və başqalarına zərər verir. Bu taxtabitinin müxtəlif növ bitkilərlə qidalanmasının səbəbi bu bitkilər üzərində bütün vegetasiya dövrü cavan zoğların olmasıdır. Payıza yaxın sahələrdə bu növün miqdarı daha çox olur. Azərbaycan şəraitində bu növ ildə 2-dən çox nəsil verir. Yazda qoyulmuş yumurtadan çıxan sürfələrin inkişafı 30–35 günə başa çatır. Yayda qoyulmuş yumurtaların inkişafı isə 25 gün çəkir. Birinci nəsil sürfələr iyunun birinci yarısında, ikinci nəsil sürfələr iyulun ortalarında və üçüncü nəsil sürfələr isə avqust və sentyabr ayında yetkin formaya keçir. Havalar isti keçdikdə taxtabitilər çox fəal olur. Zədələnmə nəticəsində bitkinin normal inkişafı pozulur.
Yayılması
Çəmən taxtabitisi ən geniş yayılmış növlərdən biridir. Avropa, Asiya, Çində, Yaponiya və Şimali Amerikanın hər yerində yayılmışdır. Azərbaycanda ən geniş yayılmış növlərdən biridir. Bu növə respublikamızın bütün düzən, dağətəyi və dağlıq rayonlarında təsadüf edilir.
Crataegus calpodendron
—  aləminin  dəstəsinin  fəsiləsinin  cinsinə aid bitki növü.
CaixaForum Madrid
CaixaForum, "la Caixa" Vəqfi tərəfindən idarə olunan və Madridin Paseo del Prado bölgəsində yerləşən bir mədəniyyət mərkəzidir. Bu, 13 fevral 2008-ci ildə o vaxtkı kralı Don Juan Carlos və Doña Sofía və Caixa'nın prezidenti İsidro Fainé tərəfindən açıldı.
Qreys Kelli
Qreys Kelli — ABŞ kinoaktrisası.
Təsiri
2015-ci ildə Heydər Əliyev Mərkəzindəki “Qreys Kelli” sərgisi olmuşdur.Eksponatlar nümayiş olunmuşdur.
Anosmiya
Anosmiya (an – inkar şəkilçisi + yun. όσμή – qoxu hiss etmə) — qoxu hissinin olmaması, qoxubilmə qabiliyyətinin azalması - hiposmiya da ola bilər. Bu xəstəlik adətən qoxubilmənin bütünlüklə itirilməsi ilə müşahidə olunur. Lakin bir neçə əşyanın iyini bilməmək kimi hallarla da rastlaşılır. Səbəbləri arasında yuxarı tənəffüs yollarının infeksiyası, burun polipləri, hipotireodizm, Levi cisimcikli demensiya, alın payının şişi, Epilepsiya, Parkinson xəstəliyi, Alsheymer xəstəliyi və s. ola bilər. Anosmiya anadangəlmə və qazanılma olur. Qazanılma burunun selikli qişasında xəstəliklə əlaqədar dəyişiklik olduqda, zökəmdə, bəzən beyin xəstəliklərində müşahidə olunur.
Eupatorium hebes
Eupatorium hebes Eupatorium hebes
— fəsiləsinin  cinsinə aid biki növü.
Heybər keçidi
Heybər keçidi, Əfqanıstanla Pakistan sərhədi yaxınlığında yerləşən, Kabil çayı dərəsindən cənubdakı Səfedkox dağ silsiləsində keçid. Uzunluğu 53 км, eni 15—130 м. Əsas keçid 1030 м. yüksəklikdə yerləşir. Keçiddə, Pakistan tərəfdən əfqan sərhədinə qədər dəmir yolu salınıb, və müxtəlif səviyələrdə Pişəvər - Kabil şose və karvan yolları salının. Keçmişdə vacib ticarət və hərbi strateji yol olub.
Crataegus canbyi
—  aləminin  dəstəsinin  fəsiləsinin  cinsinə aid bitki növü.
Bulbophyllum macrobulbum
—   fəsiləsinin  cinsinə aid bitki növü.
Dinabad (Azərşəhr)
Dinabad — İranın Şərqi Azərbaycan ostanının Azərşəhr şəhristanı (Tufarqan) ərazisinə daxil olan kənd.
Əhalisi
2006-cı il məlumatına görə kənddə 582 nəfər yaşayır (152 ailə).
Hot-doq
Hot-doq|thumbnail Hot-doq — Almaniya-da yaranan və çörək içərisində sosislərdan ibarət sendviç bənzəri qida növü.
Tarixçə
Hot-doq Amerika mətbəxinin klassik yemək növlərindən biridir.
Bu yemək 1860-cı ildən başlayaraq, demək olar ki, ABŞ-nin simvoluna çevrilmişdir. Belə ki, həmin ildən alman immiqrantları bu yeməyi özlərilə ABŞ-ya gətirmişlər və elə həmin ildən də (yəni, 1860-cı ildən) hot-doq ABŞ-nın yerli əhalisi tərəfindən çox bəyənilmişdir. Sonralar, yəni 1893-cü ildə Çikaqoda keçirilən Beynəlxalq Sərginin iştirakçılarının hər birinə həmin yeməkdən verilmişdir. Bu yemək sərgidə iştirak edənlər tərəfindən kifayət qədər bəyənilmişdir.
1957-ci ildən ABŞ-nın Ticarət Palatası tərəfindən hot-doq gününü rəsmiləşdirilmiş, bundan 37 il sonra isə "Hot-doq və sosislər" Milli Şurası yaradılmışdır.
Ad
Yeməyin adının haradan və necə yaranması ilə bağlı çoxlu araşdırmalar aparılmışdır. Hot-doq sözünün Azərbaycan dilinə hərfi mənası "isti it" deməkdir. Bəzi tarixçilər təsdiq etməyə çalışmışlar ki, hot-doq söz birləşməsi ilk dəfə alman qəssabı İohann Lanner tərəfindən işlədilmişdir. O, böyük sosisləri "balaca itlər" adlandırmışdır.
Digər tarixçilər isə bu sözün amerikada yarandığını təsdiqləməyə çalışmışlar. Nyu-Yorkda, XX əsrin əvvəllərində benqallarla keçirilən matç zamanı satılan sosislərlə bağlı bu ad yaranmışdır. İlk öncə hot-doq sözünü karikaturaçı Ted Dorqan öz karikaturalarında işlətmişdir. Öz karikaturalarını belə adlandırmaqla o, benqallıların bu yeməyi it ətindən hazırladıqlarına işarə etmişdir. Bəzi tarixçilər isə bunu təsdiq etməyə çalışmışdılar. Tarixçilərin dediklərinə görə, bu cür sosislər XIX əsrin ortalarında benqaliyada it ətindən hazırlanırmış və bu səbəbdən də o zamanlar bu cür sosislər hot-doq – yəni, "it ətindən hazırlanmış isti sosislər" — adlandırılırdı.
Bakı Şəhər İcra Hakimiyyətinin binası
Bakı Şəhər İcra Hakimiyyətinin binası — Azərbaycan Respublikasının paytaxtı Bakı şəhərində, İstiqlaliyyət küçəsi, 4 ünvanında yerləşən inzibati bina. Bina 1900–1904-cü illərdə memar İosif Qoslavskinin layihəsi əsasında barokko stilində inşa edilmişdir. Bina memar Qoslavskinin son əsəridir. 1904-cü ildə Qoslavskinin ölümündən sonra layihənin tamamlanması işinə əvvəlcə Kazimir Skureviç, daha sonra isə İosif Ploşko rəhbərlik etmişdir.
Bakı şəhər Dumasının sifarişi ilə inşa edilmiş bina hazırda Bakı Şəhər İcra Hakimiyyəti tərəfindən istifadə edilir. Həmçinin bina, Azərbaycan Respublikası Nazirlər Kabinetinin 2 avqust 2001-ci il tarixli, 132 nömrəli qərarı ilə ölkə əhəmiyyətli memarlıq abidəsi kimi qeydiyyata alınmışdır.
Bakı Şəhər Duması
1864-cü ildə şəhər idarəsi qaydalarının hazırlanmasından sonra, 1866-cı ilin martına kimi həmin qaydalar təkmilləşdirildi. Bundan sonra qanun baxılması üçün Dövlət Dumasına təqdim edildi. 16 iyul 1870-ci ildə Şəhər Nizamnaməsi qəbul edildi.
Dumaya yaşı 25-dən yuxarı olan, daşınmaz əmlak sahibləri və ya 1500 manatlıq məbləğdə ticarət və sənaye müəssisələrinə malik şəxslər seçilə bilərdilər. Bələdiyyə idarələri icraçı, Duma isə qanunverici orqan hesab edilirdi. Şəhər təsərrüfatının qurulması üçün Duma qərar verir, bələdiyyə idarəsi isə bu qərarı yerinə yetirirdi.
Bina üçün yer seçimi və hazırlıqlar
300px|thumbnail|left|Nikolayevski küçəsində zərgər Aşumovun evi. Duma binası tikilənə kimi [[Bakı şəhər Duması kirayə edilmiş bu evdə fəaliyyət göstərirdi. SSRİ dövründə bu bina da daxil olmaqla İsmailiyyə Sarayına kimi sıra ilə düzlmüş bütün binalar sökülmüş və yerində Sabir bağı salınmışdır.]] Bakı şəhər Duması 1878-ci ildə fəaliyyətə başladıqdan sonra uzun müddət külli miqdarda icarə haqqı ödəyərək, tamamilə inzibati təyinata cavab verməyən zərgər Aşumovun şəxsi evində yerləşirdi. Aşumovun evinin icarə müddəti bitəndə, 1894-cü ildə şəxsi tikili haqqında məsələ qaldırıldı. Duma Upravaya sahə tapmağı, plan və smetanı hazırlamağı tapşırdı. Bu dövrdə şəhərin mərkəzi məhəllələrinin tikintisi artıq yekunlaşmışdı, mərkəz ərazilərdə hətta şəhər evi üçün belə sahə tapmaq mürəkkəb məsələ idi. 1880–1890-cı illərdə Bakı qalası divarlarının birinci sırasının sökülməsi və şəhərin inzibati-ictimai binalarına sahələr ayırılan Nikolayevski (daha sonra Kommunistiçeskaya, hazırda İstiqlal) küçəsinin nizamlanması Duma binası üçün də yer nişanlamağa imkan verdi. Lakin, bu sahə azad deyildi, orda mühəndislik idarəsinin mağazaları yerləşirdi və onların şəhərə təhvil verilməsi 1899-cu ilə kimi uzandı. Hələ, 1897-ci ildə sahənin ərzaq mağazalarından azad olmasını gözləməyərək, mərkəzi rayonun memarlıq əhəmiyyətinin cavabdehliyinin formalaşmasında böyük rol oynamış şəhər evinin layihəsinin hazırlığına başlanıldı. Nikolayevski küçəsində ictimai və yaşayış təyinatlı əsaslı binaların tikilməsi, bu magistralda şəhər Duma binasının inşası ilə müəyyən edilirdi. Baxmayaraq ki, o dövrün memarlığında konkret stilistik istiqamət yox idi, yenə də Bakı memarları şəhərin tikilməsində estetik tərzdə parlaq səhifələr yazırdılar. Bakı memarlarının memarlıq məsələsinə birtərəfli yanaşmaları şəhər mərkəzində keçmişin qotika, barokko, intibah və s. kimi tarixi üslublarının dirçəlməsinə gətirib çıxardı.